บิ๊กป้อม นั่งแท่นปธ.โอลิมปิกไทยคนใหม่ นัดจัดสรรตำแหน่ง 5 เม.ย.นี้
คณะกรรมการบริหารโอลิมปิกแห่งประเทศไทยฯ ชุดใหม่ นัดจัดสรรตำแหน่งกันอีกครั้ง ในวันที่ 5 เม.ย.นี้ หลังได้ 23 คน เข้ามา บริหารงานเป็นที่เรียบร้อย จากการประชุมสมัชชาใหญ่สามัญ ประจำปี 2559 ส่วนตำแหน่งประธานโอลิมปิกคนใหม่ ทีมงานพูดคุยลงตัวให้ บิ๊กป้อม พล.อ.ประวิตร วงษ์สุวรรณ รองนายกรัฐมนตรี และนายกสมาคมว่ายน้ำฯ ทำหน้าที่เป็นคนที่ 7 ในประวัติศาสตร์ ขณะที่ บิ๊กจา พล.ต.จารึก อารีราชการัณย์ ยังเป็นรองประธานและเลขาธิการเหมือนเดิม,บิ๊กอ๊อด พล.อ.ยุทธศักดิ์ ศศิประภา ประธานคณะกรรมการโอลิมปิกแห่งประเทศไทยฯ เป็นประธานในการประชุมสมัชชาใหญ่สามัญ ประจำปี 2559 ที่โรงแรมโกลเด้น ทิวลิป ซอฟเฟอริน เมื่อวันที่ 31 มี.ค.ที่ผ่านมา สำหรับวาระสำคัญ คือ การอำลาตำแหน่งประธานคณะกรรมการโอลิมปิก ของ พล.อ.ยุทธศักดิ์ หลังจากดำรงตำแหน่งมา 4 สมัย 16 ปี รวมทั้งการเลือกตั้งคณะกรรมการบริหารชุดใหม่ที่จะมาทำหน้าที่ระหว่างปี 2560-2564 จำนวน 23 คน ได้แก่ นายสมบัติ คุรุพันธ์, คุญหญิงปัทมา ลีสวัสดิ์ตระกูล, นายสงวน โฆษะวินทะ, พล.อ.ยุทธศักดิ์ ศศิประภา, นางสุวรรณา ศิลปอาชา, นายธรรมนูญ หวั่งหลี, พล.ต.อ.สมยศ พุ่มพันธุ์ม่วง, พล.อ.ประวิตร วงษ์สุวรรณ, นายพิมล ศรีวิกรม์, นายธนา ไชยประสิทธิ์, นายชัยภักดิ์ ศิริวัฒน์, พล.ต.จารึก อารีราชการัณย์, พล.ท.ทวิช ชินบัญชร, นายกิตตน์สมบัติ เอื้อมมงคล, พล.อ.เดชา เหมกระศรี, นายวิจิตร สิทธินาวิน, พล.ต.อ.สันต์ ศรุตานนท์, นายแพทย์วารินทร์ ตัณฑ์ศุภศิริ, นายพิชัย ชุณหวชิร, นายสมพร ใช้บางยาง, พล.ร.อ.ชัยณรงค์ เจริญรักษ์, นางบุษบา ยอดบางเตย, พล.ต.อ.โกวิทย์ จิรชนานนท์,ขณะที่ผู้ทรงคุณวุฒิ 10 คน ได้แก่ ศ.เจริญ วรรธนะสิน, ดร.สุพิตร สมาหิโต, พล.อ.บัญชา มรินทร์พงษ์, พล.ร.อ.อภิวัฒน์ ศรีวรรธนะ, พล.อ.วิชญ์ เทพหัสดิน ณ อยุธยา, พล.อ.ชัยชาญ ช้างมงคล, นายสุชัย พรชัยศักดิ์อุดม, นายภัคพล งามลักษณ์, นายฐาปน สิริวัฒนภักดี, นายปิติ ภิรมย์ภักดี,ส่วนการเลือกตั้งประธานคณะกรรมการโอลิมปิกแห่งประเทศไทยฯ คนใหม่ จะมีขึ้นในการประชุมคณะกรรมการโอลิมปิก ที่สำนักงานคณะกรรมการโอลิมปิกแห่งประเทศไทยฯ (บ้านอัมพวัน) วันที่ 5 เม.ย.นี้ ซึ่งจากการพูดคุยภายในคณะกรรมการบริหารชุดใหม่ บิ๊กป้อม พล.อ.ประวิตร วงษ์สุวรรณ รองนายกรัฐมตรีและรัฐมนตรีว่าการกระทรวงกลาโหม ในฐานะนายกสมาคมกีฬาว่ายน้ำแห่งประเทศ ไทยฯ จะได้รับเลือกให้เป็นประธานโอลิมปิกไทยคนใหม่ ซึ่งนับเป็นคนที่ 7 ในประวัติศาสตร์ และ บิ๊กจา พล.ต.จารึก อารีราชการัณย์ จะดำรงตำแหน่งรองประธานคนที่ 1 และเลขาธิการเหมือนหลายสมัยที่ผ่านมา.
คณะกรรมการบริหารโอลิมปิกแห่งประเทศไทยฯ ชุดใหม่ นัดจัดสรรตำแหน่งกันอีกครั้ง ในวันที่ 5 เม.ย.นี้ หลังได้ 23 คน เข้ามา บริหารงานเป็นที่เรียบร้อย ส่วนตำแหน่งประธานโอลิมปิกคนใหม่ ทีมงานพูดคุยลงตัวให้ พล.อ.ประวิตร วงษ์สุวรรณ
คณะกรรมการโอลิมปิกแห่ง ประเทศไทย,บิ๊กป้อม,พล.อ.ประวิตร  วงษ์สุวรรณ,พล.ต.จารึก อารีราชการัณย์,พล.อ.ยุทธศักดิ์ ศศิประภา